**Bilag 15 – Forslag til høringsnotat**

Dato 15. november 2022



Med afsæt i et markant faldende elevtal på skolerne i de kommende år og en skæv fordeling af børn på dagtilbudsområdet, hvor nogle dagtilbud er meget presset på kapacitet og andre skal tilføres ekstra midler, har Børne- og Ungeudvalget udarbejdet et forslag om mulig fremtidig skole- og dagtilbudsstruktur i Nordfyns Kommune med fire distrikter fra august 2023. Forslaget skal sikre en flerårig bæredygtig struktur.

På skoleområdet skal forslaget skabe mulighed for ensartede klassedannelser i hele kommunen, da der derved sikres bæredygtighed i alle distrikter i kommunen.

På dagtilbudsområdet skal der skabes bæredygtige dagtilbud i nærområderne.

Nordfyns Kommunes Kommunalbestyrelse har den 24. november 2022 besluttet at sende et forslag til ny struktur på skole- og dagtilbudsområdet i høring.

Det er følgende elementer i ny struktur på skole- og dagtilbudsområdet, som er sendt i høring:

* Pr. 31. juli 2023 nedlægges Distrikt Kystskolen og Distrikt Særslev-Hårslev-Skolen
* Pr. 1. august 2023 fordeles Distrikt Særslev-Hårslev-Skolen mellem Distrikt Søndersø og Distrikt Havrehed. Distrikt Sletten udvides med Distrikt Kystskolen.
* Pr. 1. august 2023 bliver skolen i Krogsbølle afdelingsskole under Distrikt Sletten med 0.- 9. årgang
* Pr. 1. august 2023 bliver skolen i Særslev afdelingsskole under Distrikt Søndersø med 0.- 9. årgang
* Pr. 31. juli 2023 nedlægges afdelingsskole Hårslev
* Pr. 31. juli 2023 nedlægges afdelingsskole Løkkemark
* Pr. 31. juli 2023 nedlægges afdelingsskole Kongslund
* Pr. 1. august 2023 organiseres alle dagtilbud under de respektive strategiske dagtilbudsledere og bestyrelser i det enkelte distrikt
* Pr. 31. juli 2023 nedlægges Børnehuset Fyrtårnet. Pr. 1. august 2023 ændring af pasningsgarantien i Nordfyns Kommune til "Pasningsgarantien indebærer ikke en garanti for en plads i et bestemt dagtilbud. I stedet bookes frit blandt ledige pladser i eget distrikt."
* Pr. 1. august 2023 dimensioneres dagtilbuddene Børnehuset Skamby, Dalskovreden og Græshoppen gennem pladsanvisning således, at der ikke ydes grundtilskud til de tre børnehuse. Børnehuset Hårslev vil fortsat få grundtilskud, såfremt børnetallet er under 30 i årsgennemsnit.
* Det er hensigten at etablere en daginstitution på afdelingsskole Krogsbølle som erstatning for Dalskovsreden

**Tids- og procesplan politisk niveau fra høringsperioden og frem**

|  |  |  |
| --- | --- | --- |
| Kommunalbestyrelsesmøde | 24. november 2022 | Udsendelse af høringsforslag  Forslaget er i høring i 8 uger  + 4 uger ved indsigelser |
| Børne- og Ungeudvalgsmøde | 25. januar 2023 | Ekstraordinært Børne- og Ungeudvalgsmødet |
| Børne- og Ungeudvalgsmøde | 9. februar 2023 | Indstilling vedrørende ny struktur |
| Økonomiudvalgsmøde | 22. februar 2023 | Indstilling vedrørende ny  struktur |
| Kommunalbestyrelsesmøde | 28. februar 2023 | Beslutning om ny  struktur med virkning fra 1/8 2023 |